ddrg/super_eurlex huggingface dataset:
(8)

Sutarties dėl Europos Sąjungos veikimo (SESV) 63 straipsnis ir Europos Sąjungos pagrindinių teisių chartijos (toliau – Chartija) 7, 8 ir 12 straipsniai saugo ne pelno organizacijas nuo diskriminacinių ir nepagrįstų apribojimų, kiek tai susiję su prieiga prie išteklių ir laisvu kapitalo judėjimu Sąjungoje. Tai taip pat taikoma gebėjimui ieškoti ir gauti teisės subjekto egzistavimui ir veiklai būtinų tiek šalies vidaus, tiek užsienio išteklių ir juos naudoti. Vadovaujantis Europos Sąjungos Teisingumo Teismo 2020 m. birželio 18 d. sprendimu byloje C-78/18 Europos Komisija / Vengrija (1), apribojimai turėtų būti nustatomi tik siekiant teisėtų tikslų, pavyzdžiui, nacionalinio saugumo, visuomenės saugumo ar viešosios tvarkos interesais, ir turėtų būti proporcingi tikslui apsaugoti tokius interesus, be to, priemonių norimam tikslui pasiekti nulemta intervencija turėtų būti kuo mažesnė. Tai pasakytina, be kita ko, apie apribojimus, kylančius iš kovos su pinigų plovimu ir teroristų finansavimu taisyklių, taikomų laikantis būtinumo ir proporcingumo principų, atsižvelgiant visų pirma į rizikos vertinimo įpareigojimus pagal tarptautinę ir Sąjungos teisę. Taigi, valstybės narės negali taikyti nepagrįstų, pernelyg ribojančių ar neigiamą įtaką darančių priemonių, įskaitant ataskaitų teikimo reikalavimus, dėl kurių organizacijoms tektų pernelyg didelė našta ir dėl kurių jos patirtų per daug išlaidų;
94.

ragina valstybes nares užtikrinti tinkamiausią temperatūrą gyvūnų rūšims, vežamoms transporto priemonės viduje, visą kelionės laiką, nepaisant to, ar transporto priemonė yra stovinti, ar juda, ir neatsižvelgiant į lauko temperatūrą; be to, ragina valstybes nares griežtai taikyti Reglamente (EB) Nr. 1/2005 išdėstytas nuostatas dėl žemiausios ir aukščiausios temperatūros transporto priemonės viduje; mano, kad valstybės turėtų suteikti leidimą vykti, patvirtinti kelionių žurnalus ir planus tik tuo atveju, jei pagal visos kelionės trukmės orų prognozę nenumatoma temperatūra už 5–30 o C intervalo ribų, neatsižvelgiant į naudojamą transporto priemonę, nebent naudojamoje transporto priemonėje įrengta klimato kontrolės sistema, galinti palaikyti tinkamo intervalo temperatūrą;
J.

kadangi per pastaruosius šešerius metus nuo džihadistų ir sukilėlių išpuolių žuvo tūkstančiai asmenų; kadangi per dvejus metus uždaryta daugiau kaip 1 000 mokyklų ir daugybė žmonių pabėgo iš savo namų, kad išvengtų smurto; kadangi 2021 m. birželio mėn. per daugiausia gyvybių nuo 2015 metų nusinešusį išpuolį Solhano ir Tadarjato kaimuose žuvo 174 žmonės; kadangi 2021 m. lapkričio 4 d. per džihadistų išpuolį prieš žandarmerijos įgulą Burkina Faso šiaurėje esančiame Inatos kaime žuvo 53 iš 120 kareivių, kurie laukė logistikos atsargų ir paramos, įskaitant maisto davinius; kadangi organizacija „Human Rights Watch“ pranešė apie saugumo pajėgų ir vyriausybę remiančių karinių grupuočių įvykdytas šimtų įtariamųjų neteismines egzekucijas ir kadangi beveik nė vienas iš šių išpuolių nebuvo ištirtas ir niekas nebuvo patrauktas baudžiamojon atsakomybėn;
33.

apgailestauja dėl, kad Komisija parengė tokį Europos prokuratūros personalo planą, pagal kurį ji negali veiksmingai vykdyti savo įgaliojimų; pabrėžia, kad Europos prokuratūrai būtina turėti pakankamai darbuotojų, kad ji galėtų atlikti savo pagrindinę užduotį, t. y. kovoti su tarpvalstybiniu nusikalstamumu, darančiu poveikį ES biudžetui; apgailestauja dėl to, kad Europos prokuratūra šiuo metu turi nepakankamai bylų analitikų ir finansų tyrėjų, kad galėtų paremti Europos deleguotųjų prokurorų baudžiamojo persekiojimo veiklą; apgailestauja dėl to, kad Europos prokuratūros operatyviniai darbuotojai šiuo metu daugiausia dėmesio skiria bylų registravimui, o ne su jomis susijusiam baudžiamajam persekiojimui; apgailestauja dėl to, kad Europos prokuratūra nurodė, jog labai trūksta papildomų kvalifikuotų teisės ir IT ekspertų, taip pat administracinio personalo, kad operacijos vyktų sklandžiai; pabrėžia, kad Europos prokuratūros darbo krūvis – tai ne tik 2 000 bylų per metus, bet susikaupė ir daugiau kaip 3 000 neišnagrinėtų bylų; yra susirūpinęs dėl to, kad Europos prokuratūros darbo krūvis ateinančiais metais dar labiau padidės, atsižvelgiant į precedento neturinčias sumas, sutelktas pagal Ekonomikos gaivinimo ir atsparumo didinimo priemonę, ir į tai, kad per COVID-19 krizę viešųjų pirkimų procedūros vykdomos greičiau; pabrėžia, kad Komisijos parengtas 2022 m. Europos prokuratūros personalo planas yra nepakankamas, norint, kad būtų pašalinti Europos prokuratūros nustatyti trūkumai; pabrėžia, kad tuomet, kai Europos prokuratūra veiks visu pajėgumu, jos teikiama nauda, susijusi su ES biudžeto apsauga, viršys jos sąnaudas; primygtinai ragina Komisiją padidinti Europos prokuratūros biudžetą ir kvalifikuotą personalą, kad ji galėtų išnaudoti visą savo potencialą kovodama su nusikalstamumu;
46.

be to, laikosi nuomonės, kad, siekiant padidinti finansavimo skaidrumą, Institucija turėtų viešai paskelbti informaciją apie to paties paramos teikėjo dovanas Europos politinei partijai, jos nacionalinėms partijoms narėms ir jų regioninėms struktūroms; be to, mano, kad ne vėliau kaip iki 2027 finansinių metų turi būti numatytos tinkamos priemonės siekiant užtikrinti, kad dovanos nebūtų skiriamos teisiškai nepriklausomiems subjektams, priklausantiems tai pačiai Europos politinei partijai, norint apeiti skaidrumo taisykles, kai tos dovanos kartu viršytų skaidrumo sumetimais nustatytas ribas;
4)

Įterpiamas šis straipsnis: „129a straipsnis Integruota ir sąveiki elektroninė informacijos ir stebėsenos sistema 1. Komisija sukuria, naudoja ir suteikia galimybę naudotis finansų pareigūnams ir kitiems asmenims ir subjektams, dalyvaujantiems vykdant biudžetą, įskaitant kompetentingas nacionalines institucijas, atvejais, kai taikomas pasidalijamasis valdymas, integruota ir sąveikia elektronine informacijos ir stebėsenos sistema, apimančia bendrąją duomenų gavybos ir rizikos įvertinimo priemonę, kad būtų galima gauti ir analizuoti duomenis apie tuos, kurie galiausiai gauna tiesioginę arba netiesioginę naudą iš Sąjungos finansavimo. 2. 1 dalyje nurodyta sistema grindžiama standartizuotomis priemonėmis, skirtomis rinkti, lyginti ir apibendrinti informaciją ir duomenis apie galutinius Sąjungos lėšų gavėjus ir naudos gavėjus kontrolės ir audito tikslais. Sistema suteikia galimybę vykdyti veiksmingus patikrinimus, ar nėra interesų konfliktų, pažeidimų, dvigubo finansavimo problemų ir bet kokio netinkamo lėšų panaudojimo. 3. Sistemoje surinkta privaloma informacija, be kita ko, apima: a) juridinio asmens PVM mokėtojo kodą arba registracijos numerį; b) fizinio asmens nacionalinį identifikacinį numerį; c) teisinį gavėjo pobūdį, t. y.: i) fizinis asmuo; ii) juridinis asmuo; iii) viešasis subjektas ar institucija; iv) kita; d) rangovą (-us) ir subrangovą (-us); e) tikrąjį (-uosius) savininką (-us), kai gavėjas, savininkas, rangovas arba subrangovas yra juridinis asmuo; f) informaciją, ar naudos gavėjas taip pat gauna valstybės pagalbą; g) visų naudos gavėjų ir tikrųjų savininkų kontaktinę informaciją. 4. Komisijai, Europos kovos su sukčiavimu tarnybai (OLAF), Audito Rūmams ir, kai tai susiję su tvirtesniame bendradarbiavime pagal Tarybos reglamentą (ES) 2017/1939 dalyvaujančiomis valstybėmis narėmis, Europos prokuratūrai, taip pat kitoms Sąjungos tyrimo ir kontrolės įstaigoms, įskaitant biudžeto įvykdymą tvirtinančią instituciją, suteikiama prieiga prie 1 dalyje nurodytoje sistemoje esančios informacijos, jei to reikia jų funkcijoms vykdyti. 5. Bet koks asmens duomenų tvarkymas naudojant sistemą turi atitikti Reglamentą (ES) 2016/679. 6. Komisijai pagal 269 straipsnį suteikiami įgaliojimai priimti deleguotuosius aktus, kuriais nustatomos išsamios taisyklės dėl 1 dalyje nurodytos sistemos naudojimo ir veikimo, įskaitant duomenų rinkimo ir prieigos prie sistemoje esančios informacijos taisykles.“;
17.

palankiai vertina paramą, kurią valstybės narės, Norvegija ir ES institucijos ir agentūros, visų pirma Europolas, FRONTEX ir Europos prieglobsčio paramos biuras, teikia valstybėms narėms, patiriančioms Baltarusijos režimo sukeltą migracijos krizę, ragina jas toliau teikti šią paramą, be kita ko, toliau skirti skubią ES pagalbą, ir ragina tas šalis, kurios tokia pagalba dar nepasinaudojo, tą padaryti; ragina valstybes nares ir ES institucijas skubiai spręsti daugialypės krizės Baltarusijos pasienyje problemą, padėti prie ES sienų su Baltarusija įstrigusiems migrantams ir suteikti jiems reikiamą paramą; reiškia susirūpinimą dėl nepakankamo skaidrumo Lenkijos ir Baltarusijos pasienyje ir primygtinai ragina Lenkijos valdžios institucijas skaidriai užtikrinti, kad visi Lenkijos ir Baltarusijos pasienyje taikomi teisės aktai, politika ar praktika atitiktų ES teisę, ir užtikrinti pilietinės visuomenės organizacijų ir žiniasklaidos galimybes patekti į pasienio zoną, taip pat bendradarbiauti su FRONTEX siekiant kartu įveikti besitęsiančią krizę; ragina ES, jos valstybes nares ir tarptautines organizacijas dėti daugiau pastangų siekiant išardyti šiuos valstybės užsakytus prekybos žmonėmis srautus, be kita ko, daryti diplomatinį spaudimą migrantų kilmės šalims ir įvesti sankcijas atitinkamiems Baltarusijos valdžios pareigūnams, asmenims ir subjektams, taip pat ES teritorijoje veikiantiems tarptautiniams nusikaltėlių tinklams, atsakingiems už gabenimą į tikslines valstybes; pabrėžia, kad Baltarusija neseniai sustabdė Pakistanui, Jordanijai, Egiptui ir Pietų Afrikai taikytą savo vizų režimą ir sudarė sąlygas keliauti iš šių šalių į Baltarusiją be vizų;
24.

yra labai susirūpinęs dėl Biudžeto generalinio direktorato (BUDG GD) pateiktos 2019 m. kiekybiškai neįvertinamos išlygos, kurioje nurodoma, kad sukčiavimo, kai nurodoma per maža vertė, praktika iš dalies perkelta į kitas valstybes nares ir tai daro tam tikrą poveikį tradicinių nuosavų išteklių rinkimui, kuris dar turi būti iki galo kiekybiškai įvertintas; pažymi, kad Komisija visose valstybėse narėse atliko per mažos vertės nurodymo patikrinimus ir patikrino, kaip valstybės narės organizuoja veiklą spręsdamos per mažos vertės nurodymo problemas, visų pirma, susijusius su tekstilės gaminiais ir avalyne iš Kinijos; pažymi, kad į ES importuojamų prekių per mažos vertės nurodymas kelia ir liks grėsmė pajamoms ir yra didelis iššūkis, ir jį reikės spręsti ateinančiais metais; pažymi, kad Komisija imsis tolesnių veiksmų ir reikalaus finansinės atsakomybės iš valstybių narių už visus galimus patirtus nuostolius; yra susirūpinęs dėl to, kad, remiantis preliminariais skaičiavimais, tradicinių nuosavų išteklių nuostoliai 2019 m. sudarė 1 proc. visų tradicinių nuosavų išteklių per metus; prašo Komisijos nedelsiant informuoti Parlamentą apie jos patikrinimų ir kiekybinio įvertinimo skaičiavimų, kai jie bus užbaigti, rezultatus ir pasekmes;
—

atsižvelgdamas į 2019 m. organizacijos „Counter Balance“ ataskaitą „Ar EIB pasirengęs kovoti su sukčiavimu ir korupcija? ES banko valdymo sistemos uždaviniai“ („Is the EIB up to the task in tackling fraud and corruption? Challenges for the EU Bank’s governance framework“),
L.

kadangi dabartinis ES ambasadorius Havanoje pasirašė laišką JAV Prezidentui, kuriame, be kita ko, prašoma nutraukti embargą, kurį salai taiko JAV, ir susilaikyti nuo kišimosi į Kubos reikalus; kadangi šiais veiksmais akivaizdžiai viršyti ambasadoriaus diplomatiniai įgaliojimai, be to, tai parodo, kad ES ambasados Havanoje vaidmuo labai politizuotas; kadangi dabartinis ES ambasadorius Havanoje yra paviešinęs pareiškimų, kuriuose teigiama, kad „Kuba – ne diktatūra“;
8.

reiškia susirūpinimą dėl to, kad atsakomosios priemonės, nukreiptos prieš ES ir valstybių narių institucijas ir jų darbą žmogaus teisių srityje, yra dalis sąmoningos strategijos, kuria siekiama susilpninti žmogaus teises tarptautiniu mastu ir tas teises iš naujo apibrėžti taip, kad jos galiausiai prarastų savo pirminę prasmę; apgailestauja dėl to, kad ES iki šiol taikytas požiūris ir priemonės nepadėjo užtikrinti apčiuopiamos pažangos Kinijos žmogaus teisių srityje, nes per pastarąjį dešimtmetį padėtis šioje srityje tik blogėjo; primygtinai ragina Komisiją parengti ir įgyvendinti holistinę ES strategiją, siekiant Kinijoje užtikrinti tikrą pažangą žmogaus teisių srityje;
ragina skirti pakankamai išteklių Komisijos 2015 m. tyrimo „Ne tik drambliai. ES strateginio požiūrio į laukinės gamtos išsaugojimą Afrikoje elementai“ (angl. Larger than elephants: Inputs for an EU strategic approach to wildlife conservation in Africa ) ir 2019 m. tyrimo „Saugumo ir laukinės gamtos išsaugojimo Užsachario Afrikoje sąveika“ (angl. Study on the interaction between security and wildlife conservation in sub-Saharan Africa ) rekomendacijoms įgyvendinti;
49.

palankiai vertina tai, kad priimta Kosovo lyčių lygybės programa, taip pat palankiai vertina Moterų grupės Kosovo Asamblėjoje darbą; ragina Kosovo valdžios institucijas imtis daugiau veiksmų siekiant skatinti lyčių lygybę ir stiprinti ekonominę moterų padėtį, be kita ko, pirmenybę teikiant lyčių aspekto integravimui ir aktyvesniam bendradarbiavimui su pilietine visuomene, įskaitant moterų organizacijas, taip pat kuriant aplinką, kuri būtų palanki siekiant užtikrinti, kad daugiau moterų eitų pareigas, kuriose priimami sprendimai, ir užtikrinant, kad mokyklų vadovėliuose nebūtų įtvirtinami stereotipai ir diskriminacija; todėl ragina moteris dalyvauti derybų grupės, atsakingos už Belgrado ir Prištinos dialogą, veikloje; be to, reikalauja, kad ES remtų šiuos veiksmus ir pastangas, pati laikydamasi pirmiau minėtų rekomendacijų;
14.

primena savo peržiūrėtas Darbo tvarkos taisykles, kuriomis remiantis Parlamento nariai raginami sistemingai rengti susitikimus tik su Skaidrumo registre užsiregistravusiais interesų grupių atstovais; be to, primena, kad Parlamento nariai raginami internete skelbti apie visus suplanuotus susitikimus su interesų grupių atstovais, patenkančiais į Skaidrumo registro taikymo sritį, o pranešėjai, šešėliniai pranešėjai ir komitetų pirmininkai turi pareigą internete paskelbti apie visus dėl kiekvieno pranešimo suplanuotus susitikimus su interesų grupių atstovais, patenkančiais į Skaidrumo registro taikymo sritį; tačiau pabrėžia, kad išrinkti atstovai gali laisvai susitikti su visais subjektais, kuriuos laiko tinkamais ir svarbiais savo politiniame darbe, be jokių apribojimų;
45.

pakartoja, kad Minsko susitarimų laikymasis yra svarbi bet kokio esminio ES ir Rusijos santykių pasikeitimo sąlyga; apgailestauja dėl neigiamo Rusijos vaidmens dezinformacijos kampanijose ir kitų formų hibridiniame kare, vykdomame prieš ES ir Vakarus, nes taip siekiama susilpninti mūsų vidaus sanglaudą, taigi ir mūsų gebėjimą veiksmingai veikti pasaulinėje arenoje; be to, apgailestauja dėl tikslinių žudymų ES teritorijoje ir cheminio ginklo naudojimo, taip pat dėl sudėtingos vidaus padėties, susijusios su žmogaus teisėmis ir pagrindinėmis laisvėmis; pabrėžia, kad reikia primygtinai raginti Rusijos Federaciją laikytis tarptautinės teisės ir sutarčių; reiškia susirūpinimą dėl to, kad Rusija ne kartą pažeidė ginklų kontrolės susitarimus ir standartus ir dėl to žlugo Sutartis dėl vidutinio nuotolio branduolinių pajėgų, taip pat dėl to, kad ji pažeidė cheminių ginklų konvenciją panaudojama karines paralyžiuojančiąsias medžiagas tiek šalies viduje, tiek ES teritorijoje;
S.

kadangi Mianmaro vyriausybė iš esmės ignoravo tarptautinius raginimus nutraukti rohinjų etninį valymą ir pagerinti jų padėtį; kadangi dėl to 2019 m. rugsėjo mėn. Parlamentas galiausiai pašalino tuometinę Mianmaro valstybės patarėją ir Užsienio reikalų ministrę Aung San Suu Kyi iš Sacharovo žmogaus teisių premijos laureatų sąrašo dėl jos negebėjimo kovoti su šiais dokumentais patvirtintais žmogaus teisių pažeidimais; kadangi nuo to laiko tarptautinės sankcijos dėl žmogaus teisių pažeidimų, be kitų asmenų, paskelbtos karinių pajėgų ir vyriausiajam vadui generolui Min Aung Hlaingui;
31.

pakartoja esminį geležinkelių transporto vaidmenį mažinant transporto sektoriaus priklausomybę nuo iškastinio kuro ir primena, kad svarbu visapusiškai įgyvendinti 4-ąjį geležinkelių dokumentų rinkinį, kad būtų išnaudotas visas geležinkelių sektoriaus potencialas; ragina geležinkelių infrastruktūros plėtrą vykdyti kartu taikant priemones, skirtas nepagrįstai administracinei naštai mažinti; ragina Komisiją kasmet informuoti Parlamentą apie pažangą šioje srityje; mano, kad plėtojant TEN-T pirmenybė turi būti teikiama transporto rūšių keitimo ir veiksmingo geležinkelių ir mišriojo transporto skatinimui, ypač tarpvalstybinėse atkarpose ir kai stokojama jungčių intensyviai naudojamose atkarpose, ir tai turėtų būti daroma visapusiškai diegiant ERTMS, šalinant tinklo reguliavimo, veiklos ir technines kliūtis ir užtikrinant vienodą prieigą geležinkelio operatoriams, spartinant elektrifikavimą, užtikrinant sujungimą ir sąveikumą, be kita ko, optimizuojant infrastruktūros pajėgumus ir modernizuojant riedmenų įrangą, remiant mokslinius tyrimus ir inovacijas, įskaitant bendrąją įmonę „Shift2Rail“, taip pat optimizuojant krovinių vežimo geležinkeliais koridorius atsižvelgiant į paklausą, ypač tokiuose logistikos centruose kaip uostai ir oro uostai; be to, pabrėžia, kad reikia apibrėžti tinklo tranzito ir galinius mazgus, kartu įrengiant pagrindiniuose mazguose tranzito platformas, siekiant užtikrinti sklandų keleivių ir prekių judėjimą; pabrėžia projektų, kuriais gerinamas prieinamumas, ypač neįgaliųjų ir vyresnio amžiaus asmenų, svarbą;
14.

yra susirūpinęs dėl to, kad atsigaunant po COVID-19 protrūkio per kelerius ateinančius metus skurdo, įskaitant vaikų skurdą, problemos sprendimas taps dar svarbesnis; pabrėžia, kad valstybės narės turėtų skirti ne mažiau kaip 5 proc. Europos socialinio fondo (ESF+) išteklių, kuriems taikomas pasidalijamasis valdymas, veiklai pagal Europos vaiko garantijų sistemą remti; pabrėžia, kad pirmiesiems jos įgyvendinimo metams, kai ES kenčia nuo COVID-19 pandemijos padarinių, būtina sukurti atskirą 3 mlrd. EUR biudžetą, nes šie padariniai turės dar didesnį poveikį vaikams, kaip pažeidžiamiausiems iš nepalankiausiose sąlygose esančių asmenų, ir kad 2021–2027 m. į Europos vaiko garantijų sistemą turi būti investuota ne mažiau kaip 20 mlrd. EUR; primygtinai ragina šią sistemą papildyti išsamia kovos su skurdu strategija, įskaitant priemones, kuriomis užtikrinamas įperkamas būstas ir kovojama su benamyste; primena, kad vykdant bet kokią vaikų skurdo panaikinimo strategiją turi būti atsižvelgiama į vienišų tėvų ir daugiavaikių šeimų realijas, turint omenyje tai, kad vienišų tėvų ir daugiavaikių šeimų namų ūkiai priklauso pažeidžiamoms visuomenės grupėms; be to, pabrėžia, kad valstybės narės turėtų skirti mažiausiai 3 proc. ESF+ išteklių, kuriems taikomas pasidalijamasis valdymas, maisto ir materialinio nepritekliaus problemoms spręsti ir labiausiai nepasiturinčių asmenų socialinei įtraukčiai remti;
G.

kadangi finansinis įnašas yra 3 050 750 EUR per metus ir jį sudaro: 800 000 EUR per metus už prieigą prie išteklių, 900 000 EUR per metus sektoriaus politikos įgyvendinimui ir 1 350 750 EUR per metus, kurie atitinka numatomą atitinkamų laivų savininkų mokėtinų mokesčių sumą;
—

atsižvelgdamas į 2019 m. spalio 16 d. Fernando Restoy pareiškimą „Finansinių technologijų reguliavimas. Kas vyksta, ir kokių kyla iššūkių?“ (angl. „Regulating FinTech: what is going on, and where are the challenges?“) per ASBA-BID-FELABAN XVI bankų ir privačiojo sektoriaus regioninės politikos dialogą,
41.

pabrėžia žaliųjų viešųjų pirkimų svarbą, kad per kultūros renginius būtų užtikrintas tvarių paslaugų bei ilgalaikio vartojimo ir ekologiškų prekių tiekimas; ragina Komisiją nustatyti bendrus žaliųjų viešųjų pirkimų kriterijus kultūros sektoriui ir parengti kultūros renginių poveikio aplinkai vertinimo priemonę; be to, pabrėžia audiovizualinio turinio gamybos poveikį aplinkai ir ragina Komisiją pasinaudoti programos „Kūrybiška Europa“ paprograme MEDIA siekiant audiovizualiniame sektoriuje skatinti geriausią praktiką, susijusią su tvarumu, energijos vartojimo efektyvumu ir aplinkos apsauga;
8.

apgailestauja, kad tam tikros valstybės narės sienų kontrolę ir kitus sienų apribojimus nustatė per trumpą laiką nepateikdamos pakankamai informacijos savo gyventojams ir kitoms valstybėms narėms; be to, apgailestauja dėl sienų kontrolės šalutinių pasekmių, pastebimų prie kai kurių vidaus sienų, pvz., per ilgas laukimo laikas neturint galimybės pasinaudoti tinkamomis higienos priemonėmis ir tinkamo saugaus atstumo nesilaikymas, taip sukeliant riziką asmenims, kurie patikrinami kertant sieną, ir sienos apsaugos pareigūnams, o persitempusiems sienos apsaugos ir policijos pareigūnams, kurie nėra kvalifikuoti sveikatos priežiūros specialistai, užkraunama papildoma našta; taip pat reiškia susirūpinimą dėl įvairių kliūčių, su kuriomis nuo pandemijos pradžios susiduria daugybė tarpvalstybinių Šengeno erdvės darbuotojų, įskaitant aiškios ir prieinamos informacijos apie jiems kertant sieną taikomus apribojimus;
F.

kadangi 2019 m. per įvairius išpuolius Burkina Fase žuvo per 60 krikščionių, įskaitant naujausią išpuolį, įvykdytą 2019 m. gruodžio 1 d. prieš tikinčiuosius, susirinkusius į sekmadienio mišias protestantų bažnyčioje rytinės dalies Hantukuros mieste, per kurį žuvo 14 žmonių;
44.

ragina sustiprinti EKP lyčių lygybės ir moterų teisių aspektą, laikantis Antrojo ES lyčių lygybės veiksmų plano (LLVP II) prioritetų; teigiamai vertina kai kuriose šalyse pastaruoju metu patvirtintas reformas, susijusias su tokiais klausimais kaip prievartautojo atleidimas nuo bausmės, jei veda savo auką, smurtas prieš moteris ir paveldėjimo teisės; ragina užtikrinti griežtą tokių teisės aktų vykdymą; tačiau yra susirūpinęs dėl to, kad, apskritai, moterų padėtis nepagerėjo daugelyje šalių, kuriose vyko Arabų pavasaris; pabrėžia, kad moterų dalyvavimas ir įgalėjimas regiono šalių viešojoje, politinėje, ekonominėje ir kultūrinėje srityse yra pagrindinis stabilumo, taikos ir ekonominės gerovės stiprinimo ilguoju laikotarpiu veiksnys; mano, kad, siekiant šio tikslo, nepaprastai svarbu užtikrinti moterims galimybes gauti išsilavinimą; be to, yra susirūpinęs dėl to, kad moterų dalyvavimas regiono darbo rinkoje yra vienas iš žemiausių pasaulyje, o tai lemia socialinę atskirtį, taip pat didelius nuostolius visai ekonomikai; pabrėžia, kad svarbu šį klausimą spręsti kaip tvaraus ekonominio augimo ir socialinės sanglaudos esminį aspektą; taip pat pažymi, kad moterų teisių gynėjai patiria savavališką įkalinimą, teisminį priekabiavimą, šmeižto kampanijas ir bauginimą;
F.

kadangi vykdant derybas dėl asociacijos susitarimo svarbu visapusiškai atsižvelgti į Andoros, Monako ir San Marino, kaip mažų valstybių, ypatumus remiantis Deklaracija Nr. 3 dėl Europos Sąjungos sutarties 8 straipsnio; kadangi dėl to svarbu pripažinti Andoros, Monako ir San Marino mažą teritoriją ir nedidelį gyventojų skaičių bei atitinkamas to pasekmes tokių valstybių piliečiams tinkamų socialinių ir ekonominių galimybių bei įtraukties išsaugojimo požiūriu; kadangi tokios galimybės ir įtrauktis yra nepaprastai svarbios siekiant išsaugoti trims bendruomenėms būdingą kultūrą, tradicijas ir vertybes; kadangi nesant tokių specialių galimybių ir įtraukties užtikrinimo mechanizmų kai kuriems piliečiams gali būti sunku rasti lėšų, kurių reikia siekiant gyventi jų kilmės šalyje; kadangi dėl to būtina išsaugoti, be kita ko, įtraukiant tinkamas asociacijos susitarimo nuostatas, Andoros, Monako ir San Marino politinę, socialinę ir ekonominę, kultūros ir identiteto struktūrą ir pritaikyti minėtas nuostatas prie integracijos į Europos Sąjungą realijų;
—

atsižvelgdamas į 2017 m. Europos Komisijos Jungtinio tyrimų centro leidinį „Europos masto tyrimo dėl krūties vėžio prevencijos priemonių įgyvendinimo ataskaita: Europos Komisijos kovos su krūties vėžiu iniciatyvos pagalbinė informacija apie krūties vėžio sveikatos priežiūros politiką ir iniciatyvas“ (angl. Report of a European Survey on the Implementation of Breast Units: ECIBC-supporting information for breast cancer care policies and initiatives),